૨૫ ડિસેમ્બરે હાથિજણના આશા ફાઉન્ડેશનમાં મુંબઇથી લાવેલા ૨૬ મરઘા મૃત્યુ પામ્યા હતા જેનો બર્ડ ફ્લૂ પોઝીટીવ હોવાનો રિપોર્ટ ૩૧મી ડિસેમ્બરે આવી ચૂક્યો હતો પણ તંત્રએ આ રિપોર્ટને દબાવી દીધો હતો પછી અચાનક ૨જી જાન્યુઆરીએ એક ઘટના ઘટી હતી જેમાં વસ્ત્રાલમાં ૧૫૦૦ જેટલા મરઘા કોઇ જાહેરમાં છોડી ગયું હતુ જેથી તંત્રના અધિકારીઓને ડર લાગ્યો હતો તેથી તાબડતોડ બર્ડ ફ્લૂનો રિપોર્ટ જાહેર કરાયો હતો પણ વસ્ત્રાલથી પકડાયેલા મરઘાના મુદ્દે કોઇ તકેદારી લેવાની તસ્દી લીધી ન હતી.